
			Hola! Em dic Nelson Kane… també conegut com a 

			[image: ]

			Vaig heretar els poders ninja del pare, que va desaparèixer quan jo només era un nadó. Durant anys, la desaparició del meu pare va ser un misteri, però em penso que per fi n’he tret l’aigua clara.

			El Dr. Kane, el malvat germà bessó del pare, li va col·locar un microxip al clatell i el va transformar en

			[image: ]

			Un dia, extrauré aquest microxip del clatell del pare i el duré a casa.

			Casa meva és un dipòsit de ferralla a Duck Creek, on visc amb la mare, l’àvia i el meu cosí Kenny, que sempre té més gana que un hipopòtam!

			Duck Creek era la ciutat més tranquil·la del món sencer, abans. Però, últimament, rep els atacs del Dr. Kane un rere l’altre.

			Quan el Dr. Kane fa la guerra a Duck Creek, em converteixo en el [image: ] i en Kenny, en el col·lega h, el meu [image: ].

			Fins ara, ens les hem manegat per repel·lir cada atac del Dr. Kane, però el Col·lega H i jo no hauríem pogut salvar Duck Creek tots sols. Rebem ajuda a cabassos de les nostres amigues, la Sarah i la Tiffany, que no necessiten vestits de superheroïnes per fer actes heroics.

			I no valdríem res sense els invents increïbles de l’àvia. L’àvia està tan avançada al seu temps que crea artefactes que la gent encara no sap que necessita!

			Sí, d’acord, de vegades els invents de l’àvia pixen una mica fora de test.

			Com el pinzell robot, que pot pintar tota una casa en menys d’una hora…

			… si aconsegueixes que deixi de perseguir-te!

			O bé els calçotets saberuts, que tenen la resposta a qualsevol pregunta. El problema és que, de vegades, criden fets aleatoris en mal moment!

			[image: ]

			Alguns invents de l’àvia són de nota, però l’últim podria ser el més 

			—Quin braçalet més xulo, àvia —vaig dir.

			—Des de quan et dediques a la moda? —va preguntar en Kenny.

			—No té res a veure amb la moda —va respondre l’àvia—. És un braçalet de transformació canina.

			—Ras i llis —va explicar l’àvia—, aquest braçalet et pot convertir en gos.

			—Què?! —vaig exclamar.

			—Impossible! —va afegir en Kenny.

			—Quina mena de gos? —vaig preguntar.

			—De la raça en què estiguis pensant quan el braçalet et dispara —va contestar l’àvia.

			En Kenny i jo ens vam quedar mirant l’àvia, astorats!

			—Ets una inventora increïble, àvia —vaig comentar—, però convertir un ésser humà en un quisso és impossible.

			—Res és impossible —va declarar l’àvia—. I ara, qui de vosaltres, joves valents, em farà de conillet d’Índies?

			En Kenny em va engrapar la mà i me la va alçar d’una estrebada.

			—Gràcies, Nelson —va dir l’àvia.

			—Ei! —vaig protestar.

			Però era massa tard. L’àvia ja m’arrossegava cap a fora.

			—Bé —va fer l’àvia—. Nelson, ara t’has de concentrar en la raça de gos en què et vols convertir.

			—Per sempre? —vaig preguntar.

			—És clar que no —va respondre l’àvia—. Et puc tornar a transformar en ésser humà quan vulguis.

			—D’acooord… —vaig contestar, fet un manyoc de nervis.

			El dit índex de l’àvia va planar per damunt d’un botó platejat i brillant al mig del braçalet.

			—Estàs pensant en una raça de gos, Nelson? —va preguntar.

			—Sip! —vaig respondre, amb una veu aguda.

			—En quina raça? —va voler saber en Kenny.

			—Deixem que sigui una sorpresa —va dir l’àvia—. Preparat, Nelson?

			—Sí… suposo.

			—Perfecte! —va fer l’àvia.

			Em sentia estrany. Molt estrany. Que en Kenny s’estigués rebolcant per l’herba, cargolant-se de riure, no hi ajudava.

			L’àvia no reia. M’estudiava amb curiositat.

			Vaig abaixar la mirada. Tenia les potes i el ventre de terrier escocès, tal com m’havia imaginat.

			«Renoi, la transformació ha estat un gran èxit», vaig pensar…

			Fins que l’àvia em va posar un mirall al davant!

			—Ets mig terrier, mig buldog —va explicar en Kenny—. Ets un multiraça de [image: imagen]

			—Què ha anat malament? —vaig preguntar a l’àvia. Quin alleujament que encara fos capaç de parlar!

			—Només li he de fer quatre retocs de no res —va respondre l’àvia. 

			Mentre l'àvia remenava el braçalet, en Kenny va alçar una branca grossa.

			—Ves a buscar-la, Nelson! —va cridar, i va llançar la branca a l’herba.

			—Ni de broma em poso a perseguir això —m’hi vaig negar. Però abans d’adonar-me’n, ja havia pescat el bastó amb la boca!

			—Tornem-ho a provar, Nelson —va dir l’àvia—. Aquesta vegada pensa en una raça de gos diferent.

			—No seria més prudent tornar-me a convertir en humà? —vaig preguntar.

			—Encara no —va contestar l’àvia—. Som en l’antesala de la genialitat. Tres, dos, u…

			Aquest cop em sentia encara més estrany. I en Kenny reia encara amb més ganes.

			Vaig abaixar la vista per mirar-me…

			Tenia el cos i les potes d’un bòxer, tal com m’havia imaginat.

			L’àvia em va tornar a estudiar amb curiositat i en acabat va alçar el mirall.

			—Increïble! —En Kenny es trencava de riure—. Aquesta vegada ets un creuament entre un caniche i un bòxer.

			Llavors l'àvia va continuar RETOCANT i disparant, però allò no millorava.

			Al final, l’àvia va aconseguir que el braçalet funcionés a la perfecció.

			—Sabia que ens n’acabaríem sortint —va dir l’àvia.

			—Estàs molt guapo de collie! —va fer broma en Kenny.

			—Gràcies —vaig contestar—. Àvia, ara puc tornar a ser el bo d’en Nelson de sempre?

			—Això espero —va respondre l’àvia, que tornava a joguinejar amb el braçalet.

			No m’inspirava plena confiança, precisament!

			—No et moguis, Nelson.

			Vaig mirar cap a baix…

			Tenia mans humanes. Cames humanes. I tota la resta era humana.

			Tornava a ser en Nelson Kane!

			—Ha estat superimpressionant, àvia! —va exclamar en Kenny.

			—Gràcies per presentar-te voluntari, Nelson —va dir l’àvia—. Kenny, tu podràs ser el meu conillet d’Índies per al braçalet de dinosaure.

			A en Kenny per poc no li surten els ulls de les òrbites.

			—De debò que has inventat un braçalet de dinosaure?!

			—Bé, és a la meva llista de «Coses a fer» —va contestar l’àvia.

			En Kenny i jo no vam poder evitar imaginar-nos quina fila faríem com a dinosaures.

			—He d’anar a la ferreteria —va anunciar l’àvia—. Prometeu-me, parell, que no tocareu el braçalet si no és que es tracta d’una emergència de primer ordre.

			—Ho prometem —vaig dir.

			—Només en cas d’emergència —va afegir en Kenny.

			Però quan l’àvia va desar el braçalet al taller, en Kenny em va picar l’ullet!

			L’àvia tot just ens havia deixat a les portes del dipòsit de ferralla quan en Kenny va entrar com un llamp al seu taller i va arreplegar el braçalet caní.

			—Has sentit alguna paraula del que l’àvia acaba de dir? —vaig preguntar.

			—Sí, he sentit totes les paraules —va respondre en Kenny.

			—O sigui que tens present que el braçalet és exclusivament per a emergències.

			—Però ja has vist com n’és, d’imprevisible, aquest braçalet —va replicar en Kenny—. Hem de practicar perquè, quan tinguem una emergència, estiguem preparats.

			En Kenny era un as fent que les males idees semblessin bones!

			—No ho sé… —vaig dir, nerviós.

			—L’àvia sempre diu que la preparació és molt important —va continuar en Kenny—. Fem només una prova ràpida!

			—Superràpida —vaig acceptar—. I em poso el braçalet jo primer!

			—Tracte fet! —va contestar en Kenny, entregant-me’l.

			—Bé, pensa en una raça de gos —vaig dir.

			—Vaig un pas per davant teu! —va contestar en Kenny.

			—Esplèndid. Tres, dos, u…

			En Kenny s'acabava de transformar en un gran danes!

			—Com et sents? —vaig preguntar.

			—DE CONYA! —va respondre en Kenny—. Tret que ara tinc encara més gana que abans. Ei, això és un os?

			En Kenny es va [image: ] damunt de l’os i es va posar a rosegar-lo com si hagués estat un gos tota la vida!

			—Molt bé, Kenny —vaig dir—. És hora de tornar-te a disparar.

			—Un moment! Siguem quissos tots dos una estoneta. Posa’m el braçalet a la pota!

			—Què ha passat amb allò que seria una sessió de pràctica ràpida? —vaig preguntar.

			—Encara no he provat el braçalet —va dir en Kenny—. Jo no estic preparat per a una emergència.

			—Entesos —vaig cedir—. Aquí…

			Vaig col·locar el braçalet a la pota d’en Kenny i ell em va apuntar.

			—Estàs pensant en una raça de gos? —va preguntar.

			—I tant!

			—Molt rebé. Tres, dos, u…

			Em vaig convertir en un corgi!

			Havia sentit que la reina d’Anglaterra tenia corgis, i m’agradava la idea de ser un gos de la reialesa!

			—Bona elecció! —va dir en Kenny—. Anem a fer un tomb caní, sa majestat!

			Aquesta vegada, en Kenny ni tan sols va esperar que respongués abans de sortir disparat per les portes del dipòsit de ferralla.

			Després de sospirar, vaig anar rere seu amb les meves potetes remenudes!

			Mentre corríem carrer avall, tot desprenia una aroma més intensa: l’aire, l’herba, les flors. Aleshores vaig flairar una olor nova, que no era gens agradable…

			En Kenny feia pipí en una boca d’incendis!

			[image: ]

			—Quin fàstic, Kenny! —vaig exclamar.

			—Un gos ha de fer el que ha de fer! —va respondre.

			Vam passejar i ensumar una mica més fins que vam topar amb una gosseta. Semblava un creuament superbufó de p

